Γεώργιος Κουντουριώτης

Ο Γεώργιος Κουντουριώτης (Αρβανίτικα: Γιωργ Κουντουριότι, 1782 - 13 Μαρτίου 1858)Μητρώο Βουλευτών 1822-1935, ιστοσελίδα της Βουλής των Ελλήνων, ανάκτηση 16-3-2013. ήταν Έλληνας καραβοκύρης, με σημαντική στρατιωτική και πολιτική καριέρα την περίοδο της Ελληνικής Επανάστασης του 1821, όπως επίσης, αμφιλεγόμενη πολιτική καριέρα στα πρώιμα χρόνια του νεοσύστατου ελληνικού κράτους. Υπηρέτησε δύο φορές Πρωθυπουργός της Ελλάδας.

 Βιογραφία 
Ο Γεώργιος Κουντουριώτης γεννήθηκε στην Ύδρα το 1782, γιος του Ανδρέα-Αναγνώστη Κουντουριώτη και της Μαρίας Κοκκίνη. Αδελφός του ήταν ο Λάζαρος Κουντουριώτης. Η οικογένεια Κουντουριώτη, μία από τις πλέον ευπορείς οικογένειες της Ύδρας, καταγόταν από τον νεότερο γιο ενός Αρβανίτη χωρικού, ο οποίος εγκαταστάθηκε στο νησί ως βαρκάρης μετά την αποχώρηση των Βενετών από την Πελοπόννησο το 1715. Η οικογένεια χρησιμοποίησε ευρέως την αρβανίτικη διάλεκτο της Ύδρας, όπως αποδεικνύεται από δύο ιδιωτικές επιστολές του Ιωάννη Ορλάνδου προς τον ίδιο, οι οποίες είναι γραμμένες στο ελληνικό αλφάβητο και καταγράφουν την πρακτική των ομιλητών της αρβανίτικης γλώσσας κατά την περίοδο της Ελληνικής Επανάστασης.

Το 1824, ο Γεώργιος Κουντουριώτης εξελέγη πρόεδρος του Νομοτελεστικού Σώματος στο Μεσολόγγι,Δ'Εθνοσυνέλευση ..Ευρέθησαν τα χαμένα πρωτότυπα πρακτικά της Δ' Εθνοσυνέλευσης του Άργους τα οποία φέρουν τις πρωτότυπες υπογραφές αγωνιστών όπως του Θεόδωρου Κολοκοτρώνη, του Νικηταρά, του Γεωργίου Κουντουριώτη, του Πετρόμπεη Μαυρομιχάλη ενώ κατά τη διάρκεια της διακυβέρνησης του Ιωάννη Καποδίστρια, υπηρέτησε ως μέλος του Πανελληνίου και ακολούθως ανέλαβε υψηλές κρατικές θέσεις, μεταξύ των οποίων αυτή του γερουσιαστή, του συμβούλου Επικρατείας και του υπουργού Ναυτικών. Σημαντική υπήρξε η συμμετοχή του στη Δ' Εθνοσυνέλευση, καθώς και στην Εθνοσυνέλευση του 1843.Κουντουριώτης Γεώργιος (1782-1858) Αργολική Αρχειακή Βιβλιοθήκη Το 1848, ο Γεώργιος Κουντουριώτης ανέλαβε τη θέση του Πρωθυπουργού της Ελλάδας.

Απεβίωσε στην Αθήνα το 1858.

 Εμφύλιος Πόλεμος 
Κατά τη διάρκεια του ελληνικού εμφυλίου πολέμου (1823-1825), ο Γεώργιος Κουντουριώτης, ως επικεφαλής της κυβέρνησης, συνεργάστηκε στενά με τον Ιωάννη Κωλέττη προκειμένου να εδραιώσουν την εξουσία τους και να αντιμετωπίσουν τις αντιδράσεις που εκδηλώθηκαν από ορισμένους Πελοποννησίους οπλαρχηγούς, οι οποίοι αμφισβητούσαν την ηγεσία τους. Η κυβέρνηση του Κουντουριώτη, που είχε την έδρα της στο Κρανίδι Αργολίδας, επιχείρησε να καταστείλει αυτές τις αντιδράσεις με τη χρήση στρατιωτικών δυνάμεων από τη Ρούμελη, υπό την καθοδήγηση των Καραϊσκάκη και Γκούρα, με στόχο την αποδυνάμωση των πολιτικών αντιπάλων τους, όπως τον Θεόδωρο Κολοκοτρώνη, και την αποκατάσταση της τάξης και της πολιτικής κυριαρχίας της κυβέρνησης. 

Το πρώτο αγγλικό δάνειο, το οποίο προοριζόταν για τη χρηματοδότηση των στρατιωτικών προσπαθειών της Επανάστασης, διοχετεύθηκε, ωστόσο, κατά κύριο λόγο για την ενίσχυση της δικής τους πολιτικής παράταξης και για την κάλυψη στρατιωτικών αναγκών που εξυπηρετούσαν τα προσωπικά τους συμφέροντα. Η επιλεκτική κατανομή των πόρων αυτών συνέβαλε στην ενίσχυση του πολιτικού τους ελέγχου, ενώ παράλληλα υπονόμευσε τη γενική προσπάθεια του αγώνα για την ανεξαρτησία, διαβρώνοντας την αξιοπιστία της επανάστασης απέναντι στον λαό και στους άλλους πολιτικούς και στρατιωτικούς παράγοντες.

Επιπλέον, η χορήγηση τίτλων στρατηγίας και άλλων αξιωμάτων χρησιμοποιήθηκε ως μέσο πολιτικής εξαγοράς, ενισχύοντας την προσωπική τους επιρροή και εξασφαλίζοντας τη στήριξη αμφιλεγόμενων προσώπων που διεκδικούσαν θέσεις ισχύος. Αυτός ο πολιτικός μηχανισμός της δωροδοκίας και της εξαγοράς υποστηρικτών συνέβαλε στη διαμόρφωση ενός πολιτικού συστήματος που βασιζόταν στην πελατειακή σχέση και την εύνοια, επηρεάζοντας την ακεραιότητα της επαναστατικής διαδικασίας.

Παρά τις επιτυχίες που σημείωσαν στον πολιτικό και στρατιωτικό τομέα, η στρατηγική διαχείρισης των πόρων και της εξουσίας από τη μεριά τους άφησε βαθιά σημάδια διχασμού στην επανάσταση, υπονομεύοντας την ενότητα του αγώνα για την ανεξαρτησία. Η αντίθεση και η αντιπαλότητα που δημιουργήθηκαν μεταξύ των διάφορων πολιτικών παρατάξεων και στρατιωτικών ηγετών υπονόμευσαν το συνολικό μέτωπο και δυσχέραναν την επίτευξη μιας πραγματικής εθνικής συμφιλίωσης.

 Οικογένεια 
Ο Γεώργιος είχε έξι παιδιά:
 Θεόδωρος, σύζυγος της Λουκίας Νεγρεπόντη. Παιδιά τους ήταν ο Παύλος και ο Ιωάννης.
 Ανδρέας, σύζυγος της Καρλότας Δημητρίου Καλλέργη. Παιδιά τους ήταν ο Γεώργιος και ο Λάζαρος.
 Κονδύλω, σύζυγος του Αθανασίου Μιαούλη.
 Καλλιόπη, σύζυγος Αλέξανδρος Α. Κοντόσταυλος. Παιδί τους ήταν η Αγγελική.
 Μαρία. Από τον πρώτο σύζυγό της Γεώργιο Χατζηγιάννη-Μέξη είχε παιδί την Καλομοίρα, σύζυγο του Ανδρέα Χατζηαναργύρου. Από τον δεύτερο σύζυγό της Μπενιζέλο Ρούφο παιδιά της ήταν ο Γεώργιος, ο Αγγελής και ο Αθανάσιος.
 Ανέζω, σύζυγος του Ιωάννη Μπουντούρη. Παιδί τους ήταν ο Σταμάτης.

 Παραπομπές 

 Βιβλιογραφία 


Κατηγορία:Οικογένεια Κουντουριώτη
Κατηγορία:Πρωθυπουργοί της Ελλάδας
Κατηγορία:Έλληνες γερουσιαστές
Κατηγορία:Έλληνες υπουργοί Ναυτικών
Κατηγορία:Έλληνες πληρεξούσιοι
Κατηγορία:Τάγμα του Σωτήρος
Κατηγορία:Αρβανίτες